Хапіла Галіне Пятроўне курсаў швачкі, што атрымала яшчэ школьніцай на вучэбна-вытворчым камбінаце. Па адзінаццаць гадоў адпрацавала ў былым “Агратэхсервісе” кладаўшчыцай і ў швейным цэху. Калі цэх закрылі, некаторы час была без работы. Вось ужо восем гадоў Галіна Пятроўна працуе на “Другчармеце” тэхнічным работнікам. Гаспадарка ў яе тут вялікая: штодзень з 8 да 17 гадзін жанчына займаецца ўборкай кабінетаў, калідораў, памяшканняў, агульная плошча якіх усяго-нічога 500 (!) квадратных метраў. Але на асноўных абавязках не спыняецца, імкнецца кожны пустуючы куток упрыгожыць, надаць яму стыльнае афармленне.